VS002176
Datum: 1999-07-26T02:00:00.000+02:00
datum_sodbe_i_stopnje: 2005-10-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: zelo hudi primeri
odskodnina: 10.100.000 SIT (primerna odškodnina)
opombe: II Ips 329/2008. Revizija tožeče stranke je bila zavrnjena.

Opomba: Končno odmerjena odškodnina je bila glede na 85% soodgovornost oškodovanca in že plačano akontacijo zavarovalnice ustrezno nižja.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Dijak na srednji lesarski šoli.

## Škodni dogodek

Prometna nesreča – pri vzvratni vožnji (z največ 3 km/h) z dvorišča stanovanjske hiše na vaško cesto, se je vanj zaletela toženka, ki je vozila po glavni cesti s 30 km/h. Pri tem je zadela tudi koso, ki jo je tožnik prevažal v avtu in je molela skozi okno za prbl. pol metra; kosa je zadela tožnika pod desno pazduho; če ne bi prevažal kose, v nesreči ne bi bil poškodovan.

## Poškodba

Vrezna rana v desni podpazduhi z ostro prekinitvijo pazdušne odvodbne in dovodne žile in ostro prekinitvijo podlahtničnega in medianega živca, ki je povzročila močne krvavitve.

## Telesne bolečine

1.800.000 SIT Hude bolečine – 7 dni in občasno še 3 dni, srednje hude – 4 tedne in občasno še 14 dni, lahke 6 tednov, občasno še 3 tedne. Analgetikov ni smel jemati takoj po operaciji, temveč šele kasneje.

#### Hospitalizacija

39 dni, operacija.

#### Ambulantno zdravljenje

28 pregledov pri zdravniku.

#### Rehabilitacija

14 dni v zdravilišču, 60 fizioterapij.

#### Nevšečnosti med zdravljenjem

5 EMG preiskav,

## Strah

1.000.000 SIT Primarnega strahu neposredno ob nesreči ni utrpel (glede na vzvratno vožnjo ni videl prihajajočega vozila), ga pa je med prevozom v bolnišnico, saj je močno krvavel in se je bal za preživetje. Sekundarni strah – v času zdravljenja za izid zdravljenja (po operaciji mu je bilo rečeno, da bodo roko amputirali, če ne bo mogel premikati prstov), ki je trajal do 5 mesecev; tudi po odpustu iz bolnišnice se je bal, da bo vse življenje potreboval pomoč.

## Zmanjšanje življenjske aktivnosti

6.500.000 SIT Pred poškodbo je želel končati lesarsko šolo in se zaposliti doma pri predelavi lesa in študirati lesarstvo. Zaradi poškodbe tega ne more, saj je eden od predmetov tudi risanje. Zato se je odločil za študij na Politehniki. Roka oškodovanca ovira pri delu. Ped nesrečo je smučal, in tekmoval za klub, rekreativno je igral košarko in bil član tekmovalne ekipe gasilskega društva. Od nesreče dalje lahko le še rekreativno smuča. Prstanec in mezinec sta mrtva, delno čuti kazalec in sredinec, palec pa čuti povsem. Brazgotina pod pazduho ga ovira pri iztegu roke nazaj. Navaditi se je moral na uporabo leve roke, moč desne je pol manjša, omejena pa je tudi gibljivost zapestja za najmanj 1/3. Funkcionalnost desne roke je trajno zmanjšana za 80%; upoštevana je bila tudi mladost oškodovanca in njegova nadpovprečna aktivnost pred nesrečo.

## Skaženost

800.000 SIT Oškodovancu je ostala brazgotina pod pazduho, na spodnjem delu roke ima še dve brazgotini, roka je tanjša, prste desne roke drži v krempljastem položaju. Skaženost je lažje do srednje stopnje. Upoštevana je bila tudi mladost oškodovanca.

---

ZOR člen 200, 203